**โครงการอบรมคุณธรรม จริยธรรม ประจำปีงบประมาณ พ.ศ.2565**

**องค์การบริหารส่วนตำบลท่าจะหลุง อำเภอโชคชัย จังหวัดนครราชสีมา**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑.หลักการและเหตุผล**

ในปัจจุบันปัญหาการขาดคุณธรรมจริยธรรมในสังคมไทยได้ทวีความรุนแรง และมีความ

หลากหลายมากขึ้นกว่าในอดีตที่ผ่านมา สาเหตุส่วนหนึ่งมาจากสภาพแวดล้อมและเกิดการเปลี่ยนแปลงไปตามกระแสการพัฒนาทางเทคโนโลยีสารสนเทศและการสื่อสารไร้พรมแดน ซึ่งปัญหาการขาดคุณธรรมจริยธรรมของคนในสังคม สามารถส่งผลถึงเด็ก เยาวชน และประชาชนในสังคมอย่างหลีกเลี่ยงไม่ได้ ส่งผลให้หลงผิดเกิดพฤติกรรมที่เบี่ยงเบน ขาดระเบียบวินัยในสังคม จนเกิดปัญหาต่างๆ ของสังคมตามมา เช่น ปัญหาการก่อเหตุทะเลาะวิวาทของเด็ก เยาวชน ปัญหาการแพร่ระบาดของยาเสพติด ปัญหาการมีเพศสัมพันธ์ในวัยเรียน ฯลฯ

เยาวชนเป็นอนาคตและเป็นกำลังอันสำคัญของประเทศชาติที่จะช่วยกันพัฒนาบ้านเมืองให้มี

ความเจริญรุ่งเรืองมีความมั่นคงทุก ๆ ด้าน ทั้งทางด้านเศรษฐกิจ การเมือง สังคม เทคโนโลยีและด้านอื่น ๆ ดังนั้นการพัฒนาเยาวชนจึงต้องปลูกฝังและเสริมสร้างความรู้คุณธรรมและจริยธรรมตั้งแต่วัยเด็ก ให้ตระหนักทั้งกาย วาจา ใจ ให้เป็นผู้มีจิตใจงดงาม ซึ่งต้องได้รับการฝึกฝนการเรียนรู้เพื่อพัฒนาสุนทรียภาพลักษณะนิสัยต้องอาศัยปัจจัยหลายอย่างและบุคคลหลายฝ่ายในการร่วมคิด ร่วมทำ ร่วมแก้ปัญหาและร่วมมือเพื่อให้เยาวชนมีภูมิคุ้มกันที่ดีนำไปสู่ความประพฤติที่ดีงามและเป็นแบบอย่างของสังคม เพื่อจะเป็นกำลังสำคัญในการพัฒนาประเทศชาติต่อไป

ดังนั้นเพื่อให้เยาวชนเติบโตด้วยคุณภาพและเต็มเปี่ยมด้วยคุณธรรม จริยธรรม องค์การ

บริหารส่วนตำบล ท่าจะหลุง จึงได้จัดทำโครงการอบรมคุณธรรม จริยธรรม ประจำปีงบประมาณ พ.ศ.2565 โดยได้รับความร่วมมือจากโรงเรียนบ้านขี้ตุ่น (แหล่งจะหลุง) และโรงเรียนบ้านหนองกก นำเด็กนักเรียนเข้าร่วมโครงการอบรมคุณธรรมจริยธรรม เพื่อเป็นการบ่มเพาะจิตใจ ส่งเสริมความรู้และปลูกฝังคุณธรรมและจริยธรรมให้แก่เด็กและเยาวชน สร้างจิตสำนึกที่ดีงามสร้างเกราะป้องกันให้แก่เด็กได้รู้จักการนำหลักธรรมไปใช้เป็นแนวปฏิบัติในชีวิตประจำวันได้

**2. วัตถุประสงค์**

1. เพื่อส่งเสริมความรู้และปลูกฝังคุณธรรมและจริยธรรมให้แก่เด็กและเยาวชน สร้าง

จิตสำนึกที่ดีงามได้รู้จักการนำหลักธรรมไปใช้เป็นแนวปฏิบัติในชีวิตประจำวันได้

2. เพื่อส่งเสริมให้นักเรียนมีความรู้ความเข้าใจหลักธรรมทางศาสนา ซึ่งเป็นเครื่องยึดเหนี่ยว

จิตใจ

3. เพื่อพัฒนาเด็กและเยาวชนในท้องถิ่นให้เป็นคนดี มีความรักสามัคคี และกตัญญูกตเวที

ต่อผู้มีพระคุณ

4. เพื่อให้เด็ก และเยาวชน สามารถพัฒนาตนเอง ให้คิดเป็น ทำเป็น แก้ปัญหาเป็น รู้หน้าที่ที่

ต้องทำ

**๓. เป้าหมาย**

3.1 นักเรียนจากโรงเรียนบ้านหนองกก จำนวน 25 คน

3.2 นักเรียนจากโรงเรียนบ้านขี้ตุ่น (แหล่งจะหลุง) จำนวน 25 คน  **รวมทั้งสิ้น 50 คน**

**-2-**

**๔. สถานที่ดำเนินงาน**

ณ หอประชุมองค์การบริหารส่วนตำบลท่าจะหลุง ตำบลท่าจะหลุง อำเภอโชคชัย จังหวัดนครราชสีมา

**๕. วิธีดำเนินงาน**

๕.๑ เสนอโครงการเพื่อให้ผู้บริหารเพื่อพิจารณาอนุมัติ

๕.๒ แต่งตั้งคณะกรรมการดำเนินการตามโครงการฯ

๕.๓ ประสานไปยังสถานศึกษา เพื่อให้เข้าร่วมกิจกรรม

๕.4 ดำเนินการจัดฝึกอบรมให้ความรู้เกี่ยวกับคุณธรรม และจริยธรรมแก่เด็กนักเรียนตามหลักสูตร

วิชาและเนื้อหาที่กำหนด

๕.5 สรุปรายงานผลการดำเนินงานให้ผู้บริหารท้องถิ่นทราบ

**๖. ระยะเวลาดำเนินงาน**

วันที่ 6 สิงหาคม พ.ศ.2565 ระยะเวลา 1 วัน

**๗. งบประมาณ**

ข้อบัญญัติองค์การบริหารส่วนตำบลท่าจะหลุง ตามแผนงานการศาสนา วัฒนธรรม และนันทนาการ งานกีฬาและนันทนาการ งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการอบรมคุณธรรม จริยธรรม เพื่อจ่ายเป็นค่าใช้จ่ายในการดำเนินโครงการอบรมคุณธรรม จริยธรรม เป็นไปตามระเบียบกระทรวงมหาดไทยว่าด้วยค่าใช้จ่ายในการฝึกอบรมของเจ้าหน้าที่ท้องถิ่น พ.ศ.2557 เป็นไปตามแผนพัฒนาท้องถิ่น (พ.ศ.2561 – 2565) แก้ไขเพิ่มเติม เปลี่ยนแปลง ครั้งที่ 6/2564 หน้าที่ 84 ลำดับที่ 2และแผนพัฒนาท้องถิ่น (พ.ศ.2561 – 2565) แก้ไขเพิ่มเติม เปลี่ยนแปลง ครั้งที่ 7/2565 องค์การบริหารส่วนตำบลท่าจะหลุง หน้าที่ 85 ลำดับที่ 2งบประมาณตั้งไว้ 10,000 บาท (หนึ่งหมื่นบาทถ้วน) ขอถัวเฉลี่ยจ่ายทุกรายการ มีรายละเอียดค่าใช้จ่ายดังนี้

1. ค่าอาหารกลางวัน

- ผู้เข้าร่วมอบรม จำนวน 50 คน จำนวน 1 มื้อๆละ 60 บาท เป็นเงิน 3,000 บาท

2. ค่าอาหารว่างและเครื่องดื่ม

- ผู้เข้าร่วมอบรม จำนวน 50 คน จำนวน 2 มื้อๆละ 30 บาท เป็นเงิน 3,000 บาท

3. ค่าตอบแทนวิทยากร เป็นเงิน 3,000 บาท

- จำนวน 5 ชั่วโมงๆละ 600 บาท

4. ค่าป้ายประชาสัมพันธ์ เป็นเงิน 500 บาท

**รวมค่าใช้จ่าย 9,500 บาท (เก้าพันห้าร้อยบาทถ้วน)**

**-3-**

**๘. หน่วยงานรับผิดชอบ**

กองการศึกษา ศาสนา และวัฒนธรรม องค์การบริหารส่วนตำบลท่าจะหลุง อำเภอโชคชัย

จังหวัดนครราชสีมา ทำงานแบบบูรณาการร่วมกับโรงเรียนบ้านขี้ตุ่น (แหล่งจะหลุง) และ โรงเรียนบ้าน

หนองกก ตำบลท่าจะหลุง อำเภอโชคชัย จังหวัดนครราชสีมา

**๙. ผลที่คาดว่าจะได้รับ**

9.1 เด็กและเยาวชนมีคุณธรรม และจริยธรรม สามารถนำหลักธรรมไปใช้ในการดำเนินชีวิต

9.2 เด็กและเยาวชนในท้องถิ่น มีความรักสามัคคี เป็นคนดี และกตัญญูกตเวทีต่อผู้มีพระคุณ

9.3 เด็กและเยาวชน พัฒนาตนเอง คิดเป็น ทำเป็น แก้ปัญหาเป็น รู้หน้าที่ที่ต้องทำ

**๑๐. ผู้เสนอโครงการ**

(ลงชื่อ).................................................................

(นางอำไพ สังเกตุ)

ผู้อำนวยการกองส่งเสริมการเกษตร รักษาราชการแทน

ผู้อำนวยการกองการศึกษา ศาสนา และวัฒนธรรม

**11.ผู้เห็นชอบโครงการ**

(ลงชื่อ).................................................................

(นายราเชนทร์ ประกอบกิจ)

ปลัดองค์การบริหารส่วนตำบลท่าจะหลุง

(ลงชื่อ).................................................................

(นางแฉล้ม นาคกระโทก)

รองนายกองค์การบริหารส่วนตำบลท่าจะหลุง

(ลงชื่อ).................................................................

(นายสมาน ศรีกระโทก)

รองนายกองค์การบริหารส่วนตำบลท่าจะหลุง

**12.ผู้อนุมัติโครงการ**

(ลงชื่อ).................................................................

(นายมานิตย์ นิจกระโทก)

นายกองค์การบริหารส่วนตำบลท่าจะหลุง